Socialdemokraterne har valgt deres næste borgmesterkandidat efter Finn Olesen. Arne Boelt fik flest stemmer

Fredag eftermiddag blev stemmerne talt op efter en urafstemning blandt 480 socialdemokratiske medlemmer i Hjørring Kommune. Den nuværende borgmester i Hjørring Finn Olesen har valgt at trække sig, så Socialdemokraterne skulle finde deres nye borgmesterkandidat til kommunalvalget i november. Valget stod imellem gruppeformand Arne Boelt og tidligere folketingsmedlem for CentrumDemokraterne Peter Duetoft. Begge bor i Sindal. Peter Duetoft fik 145 stemmer. Arne Boelt fik 183 stemmer. Arne Boelt ferierer lige nu på De Vestindiske Øer.